b'\n_START_ARTICLE_\nSlovenske bajeslovne in pripovedne podobe\n_START_PARAGRAPH_\nSlovenske bajeslovne in pripovedne podobe je knjiga Jo\xc5\xbeeta Karlov\xc5\xa1ka (*1900, \xc5\xa0marjeta, \xe2\x80\xa0 1963, Dom\xc5\xbeale) v dveh zvezkih iz leta 1959, ki je ostala v rokopisu in bila izdana v eni knjigi leta 2016. Avtor raziskuje slovensko mitolo\xc5\xa1ko izro\xc4\x8dilo in ga tudi likovno poustvarja. V knjigi je avtor dodal \xc5\xa1e 47 slikovnih prilog bajeslovnih podob, ki jih je sam naslikal. Vsa umetni\xc5\xa1ka dela so avtorjevo slikanje na les s tehniko, ki jo je sam izumil. Danes so Karlov\xc5\xa1kova raziskovanja bajeslovja razumeljena kot amaterska in romanti\xc4\x8dno navdahnjena.\n_START_SECTION_\nRokopis iz leta 1959\n_START_PARAGRAPH_\nUvod v knjigo iz leta 1959 je napisal etnolog Niko Kuret, prva tri poglavja pa slovenski literarni zgodovinar in etnolog Ivan Grafenauer. Karlov\xc5\xa1ek je prvo razli\xc4\x8dico skripte napisal leta 1955 pod naslovom Folklorne in ornamentalne podobe, ki so bila predvsem opisi k njegovim slikam o temo bajeslovja. Za kon\xc4\x8dno knjigo Slovenske bajeslovne in pripovedne podobe je avtor knjigo raz\xc5\xa1iril, a ni uradno nikoli iz\xc5\xa1la.\n_START_SECTION_\nIzdana knjiga iz leta 2016\n_START_PARAGRAPH_\nKnjiga je bila prvi\xc4\x8d izdana leta 2016 s predgovorom urednikov (Domen \xc4\x8ce\xc5\xa1arek, Matija Kenda in Nejc Petri\xc4\x8d) v zalo\xc5\xbebi Dru\xc5\xa1tva Slovenski staroverci in strokovnima komentarjema etnologinje Monike Kropej Telban in umetnostnega zgodovinarja Bo\xc5\xa1tjana Kenda. V novi izdaji je knjiga razdeljena na tri dele: uredni\xc5\xa1ki komentar, celotna knjiga kot je bila zasnovana leta 1959 in zadnji del s strokovnima komentarjema.\n_START_SECTION_\nVsebina\n_START_PARAGRAPH_\nKarlov\xc5\xa1ek je knjigo razdelil na Staroslovansko prirodno \xc4\x8da\xc5\xa1\xc4\x8denje, Staroslovansko najvi\xc5\xa1je bitje, Staroslovanska vi\xc5\xa1ja in ni\xc5\xbeja bo\xc5\xbeanstva (Perun,Veles, Moko\xc5\xa1, Kurent, Svarog, Kresnik, Triglav, Morana idr. ni\xc5\xbeja bo\xc5\xbeanstva), Dobra nadnaravna bitja, Hudobna nadnaravna bitja, Ljudje z nadnaravno mo\xc4\x8djo, Juna\xc5\xa1ke pripovedke, Lirske pripovedke, Razne pripovedke, \xc5\xbdivali v slovenskem narodopisju, Rastline v slovenskem narodopisju in Viri.'